CELEX: 32020D1401
Language: et
Date: 2020-10-02 00:00:00
Title: Komisjoni rakendusotsus (EL) 2020/1401, 2. oktoober 2020, millega nähakse ette ajutine erand nõukogu direktiivist 66/401/EMÜ seoses sertifitseeritud seemne turustamise nõuetega (teatavaks tehtud numbri C(2020) 6651 all) (EMPs kohaldatav tekst)

6.10.2020   
               
               
                  ET
               
               
                  Euroopa Liidu Teataja
               
               
                  L 324/35
               
            
         KOMISJONI RAKENDUSOTSUS (EL) 2020/1401,
         2. oktoober 2020,
         millega nähakse ette ajutine erand nõukogu direktiivist 66/401/EMÜ seoses sertifitseeritud seemne turustamise nõuetega
         
            
               (teatavaks tehtud numbri C(2020) 6651 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artikli 17 lõiget 1,
         ning arvestades järgmist:
         
                     (1)
                  
                  
                     Sloveenia poolt komisjonile esitatud teabest ilmneb, et ebasoodsate ilmastikutingimuste tõttu sai 2018.–2019. aasta kasvuperioodil tõsiselt kahjustada kahkjaspunase ristiku (Trifolium incarnatum L.) eliitseemne tootmiseks ettenähtud seemnekultuur. Seetõttu ei olnud Sloveenias esimese põlvkonna sertifitseeritud seemne tootmiseks 2020. aasta saagikoristusel piisavalt eliitseemet.
                  
               
                     (2)
                  
                  
                     Teised liikmesriigid, kus on mõningaid saagikoristusprobleeme, ei ole suutnud katta Sloveenia vajadust eliitseemnekategoorias.
                  
               
                     (3)
                  
                  
                     Neid asjaolusid arvesse võttes esinevad ajutised raskused kahkjaspunase ristiku sertifitseeritud seemne üldisel tarnimisel. Neid raskusi on võimalik ületada üksnes nii, et teatava ajavahemiku jooksul ja asjakohases maksimumkoguses lubatakse turustada Sloveenias toodetud kahkjaspunase ristiku teise põlvkonna sertifitseeritud seemet.
                  
               
                     (4)
                  
                  
                     Seepärast tuleks käesoleva otsusega lubada liidus turustada Sloveenias kahkjaspunase ristiku esimese põlvkonna sertifitseeritud seemnest toodetud teise põlvkonna sertifitseeritud seemet, kui teatavatest tingimustest ja piirangutest ei tulene teisiti.
                  
               
                     (5)
                  
                  
                     Samuti ilmneb Sloveenia poolt komisjonile esitatud teabest, et kõnealuste tarneraskuste kõrvaldamiseks on kuni 30. juunini 2021 vaja kokku 30 tonni kahkjaspunase ristiku seemet.
                  
               
                     (6)
                  
                  
                     Erand ei takista muude direktiivi 66/401/EMÜ kohaste kahkjaspunase ristiku sertifitseeritud seemne turustamise tingimuste kohaldamist.
                  
               
                     (7)
                  
                  
                     Käesoleva otsuse kooskõlastatud rakendamise tagamiseks peaksid liikmesriigid viivitamata teatama komisjonile ja teistele liikmesriikidele otsuse kohaselt turustamiseks lubatud kogused.
                  
               
                     (8)
                  
                  
                     Sloveenia peaks tegutsema kooskõlastava liikmesriigina ning tagama, et käesoleva otsuse kohaselt antava loa alusel tarnitavad seemne üldkogused ei ületaks lubatud maksimumkogust.
                  
               
                     (9)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liidus on lõikes 2 sätestatud tingimustel lubatud kuni 30. juunini 2021 turustada Sloveenias kahkjaspunase ristiku (Trifolium incarnatum L.) esimese põlvkonna sertifitseeritud seemnest toodetud teise põlvkonna sertifitseeritud seemet.
            
            
               2.   Käesoleva artikli kohaselt on lubatud turustada sertifitseeritud seemet,
               
                           a)
                        
                        
                           mille üldkogus ei ületa 30 tonni;
                        
                     
                           b)
                        
                        
                           mis vastab järgmistele tingimustele:
                           
                                       i)
                                    
                                    
                                       direktiivi 66/401/EMÜ II lisas esimese põlvkonna sertifitseeritud seemnele kehtestatud nõuded;
                                    
                                 
                                       ii)
                                    
                                    
                                       asjaomane seeme viidi esimest korda turule kooskõlas käesoleva otsuse artikliga 3.
                                    
                                 
                     
         
         
            Artikkel 2
            Liikmesriigid teatavad viivitamata komisjonile ja teistele liikmesriikidele käesoleva otsuse kohaselt turustamiseks lubatud kogused.
         
         
            Artikkel 3
            Iga tarnija, kes soovib artiklis 1 osutatud seemet turule viia, esitab loa saamiseks taotluse sellele liikmesriigile, kus ta tegutseb või kus ta impordib. Asjaomane liikmesriik lubab tarnijal viia seeme turule, välja arvatud juhul, kui:
            
                        1)
                     
                     
                        on piisavalt tõendeid kahelda, kas tarnija suudab turule viia seemnekogust, mille jaoks ta on luba taotlenud, või
                     
                  
                        2)
                     
                     
                        turule viimiseks lubatud üldkogus ületaks artikli 1 lõike 2 punktis a sätestatud maksimumkoguse.
                     
                  
         
            Artikkel 4
            
               1.   Liikmesriigid osutavad üksteisele haldusalast abi selle otsuse kohaldamisel.
            
            
               2.   Sloveenia tegutseb kooskõlastava liikmesriigina artikli 1 lõike 2 punkti a kohaldamisel.
            
            
               3.   Artiklis 3 nimetatud taotluse saanud liikmesriik teavitab Sloveeniat viivitamata taotletavast kogusest. Sloveenia teatab viivitamata teavitanud liikmesriikidele, kas loa andmise tulemusel ületataks artikli 1 lõike 2 punktis a sätestatud maksimumkogust.
            
         
         
            Artikkel 5
            Käesolev otsus on adresseeritud liikmesriikidele.
         
         
            Brüssel, 2. oktoober 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT 125, 11.7.1966, lk 2298/66.